Տօնակատարութեան եզրափակիչ խօսքն ասաց Սրբազան Հայրը, որն անդրադառնալով հայոց պատմութեան ընթացքում հայ կնոջ ունեցած նշանակալից դերին՝ նշեց. «Հայ կնոջ մասին խօսելը նշանակում է խօսել ամենանւիրական էակի մասին: Հայ կինը հիմնասիւնն է եղել ընտանիքի եւ ուղեցոյցը՝ նոր սերունդների»: Իր խօսքը մասնաւորելով հայ կնոջ առաքելութեան վրայ՝ շեշտեց, որ այս օրերին հայ կնոջ ուսերին է ծանրանում իր զաւակներին հայեցի ու քրիստոնէական դաստիարակութիւն տալու եւ լեզուն ու հաւատքը պահպանելու պարտականութիւնները: